ΓΡΑΠΤΗ ΕΡΩΤΗΣΗ P-2713/02

υποβολή: Sen Neachtain (UEN) προς την Επιτροπή

(20 Σεπτεμβρίου 2002)

Θέμα: Συγκέντρωση γεωργικών στατιστικών στοιχείων

Μπορεί η Επιτροπή να παρουσιάσει τα μέτρα που λαμβάνει για να απλοποιήσει τις διαδικασίες συγκέντρωσης γεωργικών στατιστικών στοιχείων, ώστε να μειωθεί ο γραφειοκρατικός φόρτος τον οποίο αναγκάζονται ναποστούν οι αγρότες, προκειμένου να συμμορφωθούν με τις απαιτήσεις των διαφόρων προγραμμάτων στο πλαίσιο της Κοινής Αγροτικής Πολιτικής· Ποιες προσπάθειες καταβάλλονται για να αποφευχθεί ο διπλός κόπος με την αξιοποίηση τωνφιστάμενων βάσεων δεδομένων, τη δημιουργία συμβατών συστημάτων και την ανταλλαγή πληροφοριών μεταξύ των διοικητικών αρχών·

Απάντηση του κ. Solbes Mira εξ ονόματος της Επιτροπής

(14 Οκτωβρίου 2002)

Πρέπει να γίνει διάκριση μεταξύ των πληροφοριών που συλλέγονται για στατιστικούς σκοπούς και αυτών που συλλέγονται για τη διοικητική διαχείριση της Κοινής Αγροτικής Πολιτικής (ΚΑΠ). Ωστόσο, είναι σαφές για την Επιτροπή ότι η χρήση διοικητικών πληροφοριών για στατιστικούς σκοπούς είναι όχι μόνον εφικτή αλλά και επιθυμητή προκειμένου να μηνπάρχουν αλληλεπικαλύψεις και να μειωθεί ο φόρτος για τους αγρότες. Εντούτοις,πάρχουν συχνά όρια σε αυτά που μπορούν να επιτευχθούν λόγω πρακτικών και νομικών περιορισμών. Οι προσπάθειες να αρθούν αυτοί οι περιορισμοί είναι βασικό μέλημα όπως και η μελέτη επιτυχημένων ενεργειών σε ορισμένα κράτη μέλη και αλλού.

Όσον αφορά τις στατιστικές πτυχές του θέματος, η Επιτροπή λαμβάνει πλήρωςπόψη την απαίτηση που της επιβλήθηκε δυνάμει του άρθρου 285 της συνθήκης ΕΚ ότι η εκπόνηση στατιστικών στοιχείων δεν επιβάλλειπέρογκες επιβαρύνσεις στους οικονομικούς παράγοντες. Συγκεκριμένα, όσον αφορά τις έρευνες διάρθρωσης των γεωργικών εκμεταλλεύσεων, έχει λάβει μέτρα προκείμενου να επιτρέπεται στα κράτη μέλη να χρησιμοποιούν πληροφορίες όχι μόνο από στατιστικές έρευνες αλλά και από άλλες πηγές. Το πρόγραμμα TAPAS(1) έχει στηρίξει την πρωτοβουλία κρατών μελών να βελτιώσουν την αποτελεσματικότητα των κοινοτικών γεωργικών στατιστικών ενώ το σχέδιο LUCAS(2) επιδιώκει την παροχή αξιόπιστων στατιστικών στοιχείων σε κοινοτικό επίπεδο από έναν περιορισμένο και λιγότερο αυθαίρετο δειγματικό σχεδιασμό.

Η Ευρωπαϊκή Επιτροπή αναθεωρεί συνεχώς τις πληροφορίες που της διαβιβάζουν οι εθνικές αρχές για στατιστικούς σκοπούς και για τη διοικητική διαχείριση της ΚΑΠ. Ένας από τους στόχους αυτής της αναθεώρησης είναι να μειωθεί ο φόρτος πουφίστανται τα κράτη μέλη και οι οικονομικοί παράγοντες από τους οποίους συλλέγονται τα στοιχεία.

Ως μέρος του προγράμματος απλούστευσης, αυτή η αναθεώρηση εξετάζει αν τα στοιχεία που διαβιβάζονται εξακολουθούν να είναι αναγκαία για διοικητικούς σκοπούς και, εάν ναι, αν μπορούν να είναι διαθέσιμα μέσω άλλων πηγών. Έχουν ήδη επιτευχθεί θετικά αποτελέματα σε διάφορους τομείς όπου ήταν δυνατόν να εντοπιστούν και να εξαλειφθούν η αλληλεπικάλυψη και η συλλογή στοιχείων που πλέον δεν απαιτούνται. Ωστόσο, πρέπει να σημειωθεί ότι στις περισσότερες περιπτώσεις τα στοιχεία που διαβιβάζονται φαίνονται αναγκαία για διαχειριστικούς σκοπούς και ότι οι περιπτώσεις αλληλεπικάλυψης είναι κατά πολύ λιγότερες απ'ότι συχνάποστηρίζεται.

(1) Τεχνικά σχέδια δράσης για τις γεωργικές στατιστικές.

(2) Στατιστική έρευνα του πλαισίου χρήσης/κάληψης γης.